På behandlingsdagen starter vi med at tage billeder af dig og optegne, hvor applikatoren skal sidde. Herefter lægger vi en geleplade over huden, placerer applikatoren og sætter behandlingen i gang.
Applikatoren fungerer via vakuum, og afkølingen sker med ned til minus 11 grader. Mens behandlingen foregår, er du alene på stuen. Du har mulighed for at tilkalde din behandler ved behov, men du har også ro til at læse eller arbejde.
Efter en time frakobler vi applikatoren. Nu er det behandlede område meget koldt, og fedtet er samlet til en hård masse. Afslutningsvis masseres området i 2 minutter.